Andreas Fleischer

Andreas Fleischer (født 5. november 1878 i Stjørdal, død 23. november 1957 i Vindafjord) var en norsk teolog, misjonær, sakprosaforfatter og biskop i Den norske kirke. Han var biskop i Bjørgvin bispedømme fra 1932 til 1948.

Fleischer tok artium i Trondheim i 1896 og ble cand.theol. ved Det teologiske fakultet i 1902. I 1903 ble han ordinert prest i Trondheim av biskop Skard. Han var misjonær i Hunan i Kina fra 1904 til 1912. Han ble sokneprest i Fitjar i 1912, Stord i 1917 og Brunlanes i 1922. I 1932 etterfulgte han Peter Hognestad som biskop i Bergen. Han var biskop der til 1948. Etter sin tid som biskop virket han i en periode som reisetaler for det norske misjonsselskap. 

Flesicher skrev flere bøker, mange av dem på kinesisk.
 Familie 
Han var sønn av sogneprest Carl Edvard Fleischer (1843–85) og Johanne Sofie Fergstad (1850–1926).  Faren var prest  da han druknet på hjemreise fra Osen annekskirke i Sør-Trøndelag Allehelgens søndag 1. november 1885.Nils Dybdal-Holthe, Andreas Fleischer fra bloggen Gudsfolket Både farfaren Andreas Jørgen Fleischer og morfaren Sivert Andreas Fergstad var sogneprester. Broren Carl Gustav Fleischer (1883–1942) ble general.  Andreas giftet seg i 1908 med  prestedatteren Petra Amalie Margreta Ulsaker (1881–1963) fra Skedsmo. Bryllupet fant sted i Kina.Aftenposten morgen - Nekrolog (25.11.1957, s.2) 

 Bibliografi (norske utgivelser) 






 Referanser 

Kategori:Norske lutherske biskoper
Kategori:Biskoper i Bjørgvin bispedømme
Kategori:Norske misjonærer i Kina
Kategori:Lutherske misjonærer
Kategori:Norske oppbyggelsesforfattere
Kategori:Personer fra Stjørdal kommune
Kategori:Fødsler i 1878
Kategori:Dødsfall i 1957